Maadleja (film)

"Maadleja" ("The Wrestler") on Ameerika Ühendriikide film, mille režissöör on Darren Aronofsky ja peaosa mängib Mickey Rourke. Võtted algasid jaanuaris 2008 ja film esilinastus sama aasta Veneetsia filmifestivalil, kus võitis peaauhinna Kuldlõvi. 2008. aastal osales PÖFFil Screen Internationali programmis ja sai publiku lemmiku auhinna. Filmi peategelane on Robin Ramzinski (Mickey Rourke), elukutseline maadleja Randy Robinson, kelle kuulsusetäht säras 1980. aastatel. Nüüd, aastaid hiljem osaleb ta peamiselt nädalavahetustel teisejärgulistel maadlusvõistlustel Elizabethi linnakeses New Jerseys. Pärast järjekordset võistlust teeb promootor Randyle ettepaneku korraldada kordusvõistlus kunagise vastasega Ayatollah'ga (Ernest Miller), kes nüüd peab kasutatud autode kauplust Arizonas. Lootes oma allakäinud karjääri turgutada, jääb Randy nõusse. Kunagine paljude iidol elab täna masendavat elu haagissuvilas ning töötab supermarketis transamehena. Heitliku iseloomu tõttu on ta pidevalt supermarketi juhataja (Todd Barry) hammaste vahel. Ainsaks lohutuseks on strippar Pam ehk Cassidy (Marisa Tomei). Uue edu ootuses alustab Randy treeninguid, kasutades vormi jõudmiseks ka steroidide. Kuid kurnatud tervis ei pea vastu ja ühel järjekordsel võistluse järel saab Randy südameataki. Arstid soovitavad vältida liigset stressi ja koormusi, seetõttu peab mees loobuma igaveseks võistlustest. Ka võistlus Ayatollah'aga ei tule enam kõne alla. Eemal maadlusest, püüab Randy alustada uut elu, töötades supermarketis toiduosakonnas. Vaevaliselt kulgeb suhete taastamine tütar Stephaniega (Evan Rachel Wood) ja Cassidyga. Mõneks ajaks on elu ilus. Kuid vanad harjumused ei lase kaua oodata ja vaevaga silutud suhted purunevad. Raevunud Randy otsustab jätkata seda, mida ta oskab kõige paremini – maadlust. Enda otsuse õigustuseks tõdeb, et ainus koht kuhu ta kuulub on maadlusring ja fännid on tema tõeline perekond. Nii nõustub kohtuma oma vana vastase Ayatollah'ga. Film lõpeb veel kõhkleva peategelase kindla otsusega, vaatamata sellele, et seab oma elu tõsiselt ohtu, astuda võistlusareenile ja võidelda. Veel enne algust palub Cassidy tema meelemuutust, pakkudes lepitust nende suhetes. Filmi tugevaks küljeks on paatosliku elemendi tagaplaanile jätmine; vaatajale pakutakse mitte peategelase kaastunde-, vaid mõistmislugu. Mickey Rourke – Randy Robinson / Robin Ramzinski Marisa Tomei – Pam/Cassidy Evan Rachel Wood – Stephanie Ramzinski Todd Barry – Wayne Ernest Miller – Bob / "The Ayatollah" Filmis astuvad üles ka sellised elukutselised maadlejad nagu Kevin Matthews, Johnny Valiant, Ref Hanson, Tommy Rotten, Andrew Anderson, Brolly, Danny Inferno, Necro Butcher, Mike "RAGE" Miller, Paul E. Normus. Filmi stsenarist on Robert D. Siegel. Algselt oli kavandatud peaosatäitjaks Nicolas Cage. 40 päeva kestnud filmivõtted algasid jaanuaris 2008. Filmiti USA New Jersey osariigi linnades (Elizabeth, Asbury Park, Linden, Rahway, Roselle Park, Dover) ja New Yorgis. Supermarketi osa tehti Bayonne'is, kus Rourke teenindas improviseeritult reaalseid kliente. Maadlusstseenid filmiti Philadelphias. Filmi võtete ajal veristas Mickey Rourke end sihilikult žiletiga (mis oli käe külge kleebitud), et võitlusstseen ehedam välja näeks.  Pikemalt artiklis The Wrestler (filmimuusika album) Filmi "Maadleja" helilooja Clint Mansell on teinud muusika ka mitmele Aronofsky varasemale filmile ("Pi", "Reekviem unistusele" ja "Allikas"). Lõputiitrite taustal kõlab Bruce Springsteeni laul "Maadleja" ("The Wrestler"). Filmi finaalis, kui Randy areenile siseneb, mängitakse ansambli Guns N' Roses laulu "Sweet Child O' Mine". Sama loo introt kasutas Mickey Rourke oma 1990. aastate poksijakarjääri jooksul. Filmis kuuleb selliseid 1980. aastate heavy metal'i bände nagu Ratt (lauludega "Round and Round" ja "I'm Insane"), Quiet Riot ("Metal Health"), FireHouse ("Dont Walk Away"), Slaughter ("Dangerous"), Scorpions ("Animal Magnetism"), Accept ("Balls to the Wall") ja Cinderella ("Don't Know What You Got (Till It's Gone)"). "The Wrestler", esitaja Bruce Springsteen "(Bang Your Head) Metal Health", esitaja Quiet Riot "Don't Know What You Got (Till It's Gone)", esitaja Cinderella "Round and Round", esitaja Ratt (Rat Attack) "Balls To The Wall", esitaja Accept "Sweet Child O' Mine", esitaja Guns N' Roses "Animal Magnetism", esitaja Scorpions "Jump", esitaja Madonna "N2 Sumthin'", esitaja Takbir Bashir "Don't Walk Away", esitaja FireHouse "Soundtrack to a War", esitaja Rhino Bucket "Nice Guys Finish First", esitaja Valerie Bisharat "8-bit Wrestler", esitaja Iceberg Music "Just Let Your Freak Out", esitaja Deesha Sarai feat. Critical Child "Mirror", esitaja Dead Family "No Bitterz", esitaja Miss TK & The Revenge "Stuntin' Like My Daddy", esitaja Birdman and Lil' Wayne "Dodge It", esitaja Samsaya "Her Name Is Alice", esitaja The Days The Nights "Hit Da Flo", esitaja Trai'd "Dangerous", esitaja Slaughter "Black Light", esitaja Macon Greyson "I'm Insane", esitaja Ratt "The Muscle", esitaja Bone Crusher "Jerk It", esitaja Thunderheist "Aloha Oa (Queen Lilluokalani)", esitaja Robert Neary "Blowin' Up", esitaja Solomon "30 Stars", esitaja Peter Walker "Ayatollah's Theme", esitaja Raz Mesinai Ameerika Ühendriikides – 30. jaanuaril 2009 New Yorgis 8. detsembril 2008 (esilinastus) Los Angeleses 16. detsembril 2008 (esilinastus) Suurbritannias – 16. jaanuaril 2009 Soomes – 16. jaanuaril 2009 Eestis – 23. jaanuaril 2009 Film võitis 2008. aastal Veneetsia filmifestivalil peaauhinna Kuldlõvi. Mickey Rourke sai parima meesdraamanäitleja ja Bruce Springsteen parima laulu ("The Wrestler") Kuldgloobuse. Marisa Tomei kandideeris Kuldgloobuse naiskõrvalosa kategoorias. "Maadleja" oli ka kahes 2009. aasta Oscari nominatsioonis: Rourke parim meespeaosa ja Tomei parim naiskõrvalosa. 2008 Kuldlõvi (Veneetsia filmifestival) Boston Society of Film Critics Awards – parim näitleja Mickey Rourke Chicago Film Critics Association Awards – parim näitleja Mickey Rourke Florida Film Critics Circle Awards – parim näitleja Mickey Rourke, parim naiskõrvalosa Marisa Tomei Phoenix Film Critics Society Awards – parim originaal laul The Wrestler ja parim naiskõrvalosa Marisa Tomei San Diego Film Critics Society Awards – parim näitleja Mickey Rourke, parim naiskõrvalosa Marisa Tomei San Francisco Film Critics Circle – parim näitleja Mickey Rourke, parim naiskõrvalosa Marisa Tomei Sierra Award (Las Vegas Film Critics Society Awards) – parim naiskõrvalosa Marisa Tomei Toronto Film Critics Association Awards – parim meesosatäitja Mickey Rourke Washington DC Area Film Critics Association Awards – parim näitleja Mickey Rourke 2009] Kuldgloobus – parima laulu Bruce Springsteen, The Wrestler ja parim meesdraamanäitleja Mickey Rourke BAFTA auhind – parim meesnäitleja Mickey Rourke Independent Spirit Awards – parim operaator Maryse Alberti, parim film Darren Aronofsky ning Scott Franklin ja parim meesosa Mickey Rourke ALFS Award (London Critics Circle Film Awards) – aasta film ja aasta näitleja Mickey Rourke Kansas City Film Critics Circle Awards – parim näitleja Mickey Rourke, parim lavastaja Darren Aronofsky ja parim originaalkäsikiri Robert D. Siegel Critics Choice Award (Broadcast Film Critics Association Awards) – parim laul Bruce Springsteen, The Wrestler Central Ohio Film Critics Association – parim näitleja Mickey Rourke Online Film Critics Society Awards – parim näitleja Mickey Rourke, parim naiskõrvalosa Marisa Tomei Mickey Rourke veristas end filmirolli nimel Õhtuleht, 13. oktoober 2008. Maadleja andmekogus IMDb (inglise) Filmi trailer Filmi tutvustus. Filmiveeb.ee Anthony Lane. The Current Cinema: Ring Cycles. / The New Yorker (USA), 15. detsember 2008 John Anderson. The Wrestler : Down and Out on the Edge. / The Washington Post (USA), 25. detsember 2008 Anthony Quinn. Let's hear it for the fall guy. / The Independent Arts & Books (UK), Independent News & Media Limited, Vol. 6945, 16. jaanuar 2009 Hynek Pallas. The Wrestler – Rapport från fallrepet. / Svenska Dagbladet (Rootsi), 13. veebruar 2009 Donald Tomberg. Mängult ja päriselt. / Sirp, 6. veebruar 2009 Margit Tõnson. Areeni aasta film 2008 / Eesti Ekspress, 4. jaanuar 2009